Лисаво

„Лисаво“ — македонска народна песна. Песната е посветена на некоја си девојка Лисава која пеела и едно момче на кое му се допаѓала споменатата девојка.

Текст
-Лисаво, Лисаво, Лисаво на мајка,
џан бела кадуно, солунска коконо.

Ти кога запеиш, Лисаво на мајка,
далеку се слуше, дур' на нашта нива,
дур на нашта нива, дур' на нашта слива.

Јас кога да слушнам, Лисаво на мајка,
сарпот го фарљувам, на стог са качувам,
срце ми голее, шо арно си пееш.

Ти кога запеиш, Лисаво на мајка,
далеко се слуше, прико три планини,
прико три морини, солунското поле.

Надворешни врски
 Лисаво (текст и музика) на pesna.org

Категорија:Македонски народни песни